section_heading: Reprezentativna karijera
paragraph_text: Emil Kostadinov je za Bugarsku igrao od 1988. do 1998. Njegova dva najznačajnija reprezentativna pogotka bila su u posljednjoj utakmici kvalifikacija za Svjetsko prvenstvo 1994. u SAD. U gostujućoj utakmici protiv Francuske u Parizu, Kostadinov je zabio oba pogotka za konačnu pobjedu gostiju od 2:1. Drugi pogodak na utakmici zabio je u posljednjoj sekundi te se pokazao bitnim jer je u slučaju remija Bugarska mogla ispasti a Francuska se kvalificirati kao druga u skupini.